b'\n_START_ARTICLE_\nFuzhou\n_START_PARAGRAPH_\nFuzhou (kinesisk: \xe7\xa6\x8f\xe5\xb7\x9e; pinyin: F\xc3\xbazh\xc5\x8du; EFEO: Fou-Tch\xc3\xa9ou; Wade-Giles: Fu-chou) er en kinesisk by p\xc3\xa5 prefekturniv\xc3\xa5 som er hovedstad i provinsen Fujian ved Kinas kyst mot Taiwanstredet og S\xc3\xb8rkinahavet. Befolkningen innen bygrensene ansl\xc3\xa5s (2004) til 1\xc2\xa0120\xc2\xa0000, men hele storbyomr\xc3\xa5det har 5,75 millioner innbyggere. Fuzhou er en viktig havneby. _NEWLINE_Det er en stor kristen minoritet i byen. Etter den f\xc3\xb8rste opiumkrig ble Fuzhou havn tvangsmessig \xc3\xa5pnet for vestlig handel som en av de f\xc3\xb8rste traktatbyene. Byen har siden 1980-\xc3\xa5rene gjennomlevet en rask og sterk \xc3\xb8konomisk vekst. _NEWLINE_Spr\xc3\xa5ket mindong er det dominerende i Fuzhou, og fuzhoudialekten er standard for mindong.\n_START_SECTION_\nJernbane\n_START_PARAGRAPH_\nH\xc3\xb8yhastighetsjernbanen Wenzhou\xe2\x80\x93Fuzhou-banen har sitt s\xc3\xb8rlige endepunkt i Fuzhou.\n_START_SECTION_\nVei\n_START_PARAGRAPH_\nKinas riksvei 104 har sitt endepunkt i Fuzhou. Den begynner i Beijing, l\xc3\xb8per s\xc3\xb8rover via Dezhou og s\xc3\xa5 til Jinan, Xuzhou, Nanjing, Hangzhou, Wenzhou og ender opp i Fuzhou._NEWLINE_Kinas riksvei 316 begynner i Fuzhou og f\xc3\xb8rer via Nanchang i Jiangxi og Wuhan i Hubei til Lanzhou i Gansu. _NEWLINE_Kinas riksvei 324 g\xc3\xa5r fra Fuzhou og gjennom Guangdong, Guangxi, Guizhou, og ender i Kunming i Yunnan.'